错错在禅庭, 高宜与竹名。 健添秋雨响, 乾助夜风清。 雀静知枯折, 僧闲见笋生。 对吟殊洒落, 负气甚孤贞。 密谢编栏固, 齐由灌溉平。 松姿真可敌, 柳态薄难并。 映带兼苔石, 参差近画楹。 雪霜消后色, 虫鸟默时声。 远忆沧洲岸, 寒连暮角城。 幽根狂乱迸, 劲叶动相撑。 避暑须临坐, 逃眠必绕行。 未逢仙手咏, 俗眼见犹轻。
红楼梦人物
红楼梦典籍